Publication: Magyar Közlöny
Issue: MK-2000-131 (Year: 2000, Number: 131)
Era: 1990-2004
Section: a 255/2000. (XII. 25.) Korm. rendelethez
Paragraph Index: 872

a 255/2000. (XII. 25.) Korm. rendelethez Az előcsatlakozási eszközök fejezeti költségvetési és könyvviteli elszámolási rendje A hazánkba érkező előcsatlakozási eszközök támogatásai (a továbbiakban: EU támogatások) költségvetési és könyvviteli elszámolását az alábbi eljárási rend szerint kell végrehajtani. Az EU támogatások tervezését, az ezzel kapcsolatos előirányzatok nyilvántartását, évközi módosítását a rendeletben, valamint a költségvetési gazdálkodásra vonatkozó jogszabályokban foglalt előírások szerint kell végezni. Az EU támogatásokat közgazdasági osztályozás szerint a működési célú, illetve felhalmozási célú pénzeszköz átvétel államháztartáson kívülről kiemelt bevételi előirányzatok jogcímen kell előirányozni és elszámolni. A kiadásokat közgazdasági osztályozás szerint, azon kiemelt kiadási előirányzat(ok)on kell tervezni és nyilvántartani, amilyen jogcímen a költségvetési fejezetnél a felhasználás során elszámolásra kerül. Az EU támogatások kincstárban vezetett devizaszámláin jóváírt támogatások a végleges felhasználáskor válnak költségvetési bevétellé. Az EU támogatások könyvviteli elszámolását részleteiben az alábbiak szerint kell végrehajtani:

Source: https://magyarkozlony.hu/hivatalos-lapok/4ef7a622ce422c79e6020243d3ad99f444e0a50e/dokumentumok/fd896c963a7a3830a106830740b7916c57fbe807/letoltes